Държавен вестник, бр. 61, 2000 г., стр. 9

Б Р О Й  61
Д Ъ Р Ж А В Е Н   В Е С Т Н И К
С Т Р .  9
(2) При обжалване на решения на ТЕЛК по
експертизата на временната неработоспособност
НЕЛК се произнася по всички приложени от
жалбоподателя болнични листове независимо от
това, дали са обсъждани в решенията на ТЕЛК,
както и по състоянието на работоспособността
на лицето в момента на освидетелстването му.
Чл. 26. (1) Националната експертна лекар-
ска комисия може да събира допълнителни дан-
ни за заболяването и работоспособността на
лицата, както и да иска мнението на лечебни
заведения, научноизследователски институти и
на националните консултанти.
(2) Лекарите от ТЕЛК и НЕЛК насочват
директно болните за диагностично уточняване
в лечебни заведения по своя преценка незави-
симо от определения район на обслужване.
Чл. 27. Националната експертна лекарска
комисия взема решение в срок 45 дни от датата
на получаването на необходимите документи.
При временна неработоспособност, която про-
дължава, срокът е 15 дни. В случаите, когато се
провеждат допълнителни амбулаторни или
болнични изследвания или се изискват допъл-
нителни документи, срокът започва да тече от
датата на получаването им.
Чл. 28. Спорните в клинико-експертно от-
ношение случаи се обсъждат от експертен съ-
вет в НЕЛК, в който участват председателите
на специализираните състави. В заседанията на
експертния съвет могат да участват като кон-
султанти националните консултанти и водещи
специалисти по профила на разглежданите слу-
чаи, представители на НОИ, на съюзите на ин-
валидите и на други заинтересувани инстанции.
Експертният съвет има консултативни функции.
Чл. 29. (1) Националната експертна лекар-
ска комисия може да се произнася въз основа
на медицинската и друга документация без кли-
ничен преглед в случаите, посочени в чл. 19. По
изключение НЕЛК може да се произнесе по до-
кументи, когато случаят не налага клиничен
преглед на лицето и не са необходими нови данни
и документи.
(2) Когато дадено лице, обжалвало решени-
ето на ТЕЛК, откаже да се яви за преглед, жал-
бата му остава без уважение.
Чл. 30. Националната експертна лекарска
комисия може да потвърди решението на ТЕЛК,
да го отмени и да върне за ново освидетелства-
не лицето с указание за отстраняване на допус-
натите грешки и пропуски в решението или да
го отмени и да даде ново решение.
Чл. 31. (1) Националната експертна лекарска
комисия изпраща по един екземпляр от решени-
ето си на освидетелстваното лице и на Национал-
ния център по здравна информация, а един ек-
земпляр съхранява в своя архив в продължение
на 40 години. Останалите екземпляри (за меди-
цинското досие на лицето, за ТП на НОИ, за ра-
ботодателя, ако лицето работи, и за друга инстан-
ция съобразно конкретния случай) изпраща в
КМЕД заедно с медицинското досие. Картотека-
та за медицинските експертни досиета предоста-
вя получените екземпляри от решението на НЕЛК
на посочените адресати.
(2) Експертното решение на освидетелства-
ното лице се изпраща с писмо с обратна разпис-
ка, на която са записани номерът и датата на
експертното решение.
Чл. 32. Технически грешки и непълноти в
решенията на ТЕЛК и НЕЛК се коригират с
ново решение.
Чл. 33. Националният център по здравна
информация към Министерството на здраве-
опазването обработва данните от експертните
решения на ТЕЛК и НЕЛК и предоставя инфор-
мацията на Министерството на здравеопазва-
нето и на Националния осигурителен институт.
Раздел V
Картотеки за медицинските експертни досиета
Чл. 34. (1) Съставянето, съхраняването и
движението на медицинската документация на
освидетелстваните лица от ТЕЛК (НЕЛК) се
осъществява от картотеките за медицинските
експертни досиета.
(2) В КМЕД се съхраняват медицинските
експертни досиета, подредени по единен граж-
дански номер (ЕГН).
(3) За всяко лице, което ще се освидетелства
за първи път от ТЕЛК, се попълва контролен
картон.
Чл. 35. (1) Лицата подават молба в КМЕД за:
1. освидетелстване;
2. редовно преосвидетелстване, когато, слу-
жебно повикано, лицето не се е явило в ТЕЛК;
3. преосвидетелстване, когато се иска про-
мяна на датата на инвалидизирането, срока на
инвалидизирането, противопоказаните условия
на труд или причинната връзка;
4. предсрочно преосвидетелстване за влоше-
но или подобрено състояние;
5. преосвидетелстване по повод социални
придобивки и други поводи, предвидени в нор-
мативни актове.
(2) Явяването за редовно преосвидетелства-
не по повод получаване на пенсия става след
служебно повикване.
(3) Лицата по ал. 1 заедно с молбата пред-
ставят в КМЕД и медицинска документация,
доказваща тяхното здравословно състояние, а
тези, които се явяват за освидетелстване—и
протокол на ЛКК.
(4) Когато в КМЕД се получи молба, прото-
кол на ЛКК или друга медицинска документа-
ция, се проверява има ли медицинско досие или
друга документация на името на това лице, за
да се свърже с нея.
(5) Експертите в КМЕД изпращат докумен-
тите за освидетелстване или преосвидетелства-
не на лицата на съответната ТЕЛК в срок 3 дни
от получаването им.
Чл. 36. (1) Медицинските експертни досие-
та се образуват и съхраняват в картотеката по
постоянния адрес на лицата.
(2) В медицинското експертно досие се съх-
раняват:
1. медицинските протоколи на ЛКК;
2. резултатите от направените изследвания;